KOMMISSIONENS FORORDNING (EF) Nr. 604/98 af 17. marts 1998 om ændring af forordning (EØF) nr. 3665/87 om fælles gennemførelsesbestemmelser for eksportrestitutioner for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 13, stk. 11, samt de tilsvarende bestemmelser i de øvrige forordninger om fælles markedsordninger for landbrugsprodukter, og

ud fra følgende betragtninger:

Varer henhørende under KN-kode 1901 90 91, 2101 12 92 og 2101 20 92 har det til fælles, at de kan fremstilles med et stort indhold af mejeriprodukter, som udgør den væsentligste andel af råvareomkostningerne; ved udførsel af disse varer kan der ydes restitutioner for visse anvendte landbrugsprodukter; varerne kan indføres til Fællesskabet fra visse præferencetredjelande, uden at der opkræves importtold;

der bør derfor træffes foranstaltninger, som forhindrer, at samhandelen fordrejes;

sådanne foranstaltninger er fastsat i artikel 15, stk. 2, i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter (3), senest ændret ved forordning (EF) nr. 2114/97 (4); de vil også kunne anvendes for de pågældende varer; varerne bør derfor anføres på listen over følsomme produkter i bilag V;

for at forenkle bestemmelserne bør man også afskaffe visse meddelelser, der er fastsat i artikel 49 i forordning (EØF) nr. 3665/87, og som ikke mere anses nødvendige for den korrekte forvaltning af ordningen med eksportrestitutioner;

de i denne forordning fastsatte foranstaltninger er i overensstemmelse med udtalelser fra alle berørte forvaltningskomitéer -

UDSTEDT FØLGENDE FORORDNING:

Artikel 1

I forordning (EØF) nr. 3665/87 foretages følgende ændringer:

1) I bilag V, del VII, indsættes følgende linjer inden pos. 3505 10 10:

>TABELPOSITION>

.

2) Artikel 49 affattes således:

»Artikel 49

Medlemsstaterne sender:

- straks Kommissionen meddelelse om de tilfælde, hvor artikel 5, stk. 1, litra a), har fundet anvendelse; Kommissionen underretter de øvrige medlemsstater herom

- Kommissionen oplysninger om de mængder for hver tolvcifret kode, der er udført uden eksportlicens med forudfastsættelse af restitutionen i de tilfælde, der er omhandlet i artikel 2a, stk. 1, andet afsnit, første led, artikel 3a og artikel 43. Medlemsstaterne træffer de fornødne foranstaltninger for at sikre, at oplysningerne indsendes i løbet af den anden måned efter den måned, hvor toldformaliteterne ved udførsel blev afsluttet.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Artikel 1, nr. 1, anvendes for de udførsler, for hvilke udførselsangivelserne blev antaget fra datoen for forordningens ikrafttrædelse.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. marts 1998.

På Kommissionens vegne

Franz FISCHLER

Medlem af Kommissionen

(1) EFT L 181 af 1. 7. 1992, s. 21.

(2) EFT L 126 af 24. 5. 1996, s. 37.

(3) EFT L 351 af 14. 12. 1987, s. 1.

(4) EFT L 295 af 29. 10. 1997, s. 2.